title: Caracas
text: Caracas ye una ciudat de Venezuela, capital d'o país, en o Districto Capital, que ye a prencipal ciudat de Venezuela y a suya capital economica, cultural y financiera. En Caracas bi ha a seu o poder executivo d'o país (en o Palacio de Miraflores), o poder lechislativo (en o Palacio Federal Lechislativo) y o poder chudicial (con o Tribunal Supremo de Chusticia de Venezuela). A ciudat ye amás a seu social d'as prencipals interpresas d'o país.
  
  A suya población 'metropolitana' ye de 2.923.959 habitants (2011) en una superficie de 4.715 km², con una densidat de población de 620 hab/km².
  
  A ciudat fue establita o 25 de chulio de 1567 por o conquistador espanyol Diego de Losada.
  
  Cheografía 
  Caracas ye situata a o norte d'o país, a 900 metros d'altaria sobre o livel d'a mar, y a una distancia, alto u baixo, de 15 km d'a mar Caribe, d'a que la separa un parque nacional, encara que trescruzato por una autopista con tres viaductos y dos tunels. Ye tamién muit amanata a l'Aeropuerto internacional Maiquetía Simón Bolívar.
  
  La trescruza o río Guaire (afluent d'o río Tuy), en sentito sudueste-nord-este.
  
  Molimentos 
   Casa natal de Simón Bolívar, a on i naixió Simón Bolívar o 24 de chulio de 1783, protechita legalment dende 2002 con a suya declaración como Molimento Nacional.
   Ilesia de Sant Francisco, protechita legalment dende 1956 con a suya declaración como Molimento Nacional. Ye una ilesia d'o sieglo XVII en estilo neoclasico y neobarroco.
   Seu de Caracas, protechita legalment con a suya declaración como Molimento Nacional. Ye una ilesia d'o sieglo XVII en estilo neoclasico.
  
  Esporte
  
  Escaicimientos esportivos 
  En l'anyo 1983 estioron organizatos en a ciudat a IX edición d'os Chuegos Panamericans.
  
  Localidatz achirmanatas 
   1982:  Buenos Aires (Archentina).
   2000:  São Paulo (Brasil).
    Bogotá (Colombia).
    Lima (Perú).
    Milán (Italia).
    Roma (Italia).
  
  Vinclos externos 
  
    Pachina web oficial municipal de Caracas.
  
  Referencias 
  
  Capitals d'America
  Localidaz de Venezuela